ગીરના જંગલને અડીને આવેલા ખોબા જેવડુ રસુલપુરા ગામમાં રૃા.૩.૭૦ લાખના ખર્ચે સોલર પ્લાન્ટ નાંખવામાં આવ્યો છે. એટલું જ નહીં, ગામમાં પંચાયતે ૫૦ સોલરસ્ટ્રીટ લાઇટો પણ નાંખી છે. અત્યાર સુધી ગ્રામપંચાયતને સ્ટ્રીટલાઇટનો ખર્ચ ભોગવવો પડતો હતો. હવે પંચાયતને પંચાયતઘર ઉપરાંત સ્ટ્રીટલાઇટનો એકેય પૈસો ભરવો નહી પડે. ઉલ્ટાનુ પંચાયત સોલર પ્લાન્ટમાં જેટલી વિજળી પેદા થશે તે,પશ્ચિમ ગુજરાત વિજ કંપનીને વેચાણ કરશે. આ સોલરઉર્જા પશ્ચિમ વિજ કંપની રસુલપુરાના ગ્રામજનોને આપશે. આમ,પંચાયત કમાણી કરશે. ગીરના જંગલમાં અંધારામાં અટવાઇ રહેતાં ગ્રામજનો માટે સોલરઉર્જા ઉજાસનું માધ્યમ બની રહેશે.